I Norge ble låten først gjort tilgjengelig på iTunes 2. september 2013, men det var lanseringen på YouTube 7. september 2013 som skapte den helt store globale spredningen. Etter at ble offentliggjort på nettet, ble den raskt uhyre populær. Etter bare 18 dager på YouTube hadde videoen over 43 millioner visninger, og den havnet på hitlister i land som Canada, Storbritannia, Tyskland, Danmark og Sverige. Sangen debuterte på 29.-plass på den amerikanske singellista Billboard Hot 100, og klatret etterhvert opp til 6.-plass, den nest høyeste plasseringen noensinne for en norsk artist. Bare a-has poplåt har gjort det bedre, med en førsteplass i 1985. Billboard opererer også med en toppliste for strømmede låter, og her klatret til 3.-plass. I Norge gikk den rett inn blant topp ti på VG-lista, og deretter til førsteplass uka etter. Braksuksessen førte til at første sending av satte seerrekord, trass i at programmet ble avbrutt i flere minutter grunnet teknisk feil.